**Quantum satis**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Există

o clipă care mă pândește

cântărindu-mi destinul,

creierul

inima dezgolite de iluzii

să le întoarcă în piatră

și dacă, mai rămâne ceva,

quantum satis,

până când cocoșii unui alt răsărit

desferecă obloane

și toți morții refugiați în mine

încetează să mai joace telegraful fără fir

(neștiind că refugiul lor este subterfugiul meu)

am să mă aflu

dezrobită de fantasme.

mie-mi ajunge o singură privire

dincolo de oglinzi.